turjo4nis/wikipedia-bn-dump-20250701 huggingface dataset:
আহমেদুর রহমান

আহমেদুর রহমান (জন্ম: অজানা - মৃত্যু: ১৮ জুন, ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আহমেদুর রহমানের জন্ম চট্টগ্রাম জেলার বোয়ালখালী উপজেলার পশ্চিম কধুরখিল গ্রামে। তার বাবার নাম আবদুল আলী এবং মায়ের নাম আমাতুন নূর বেগম। তার স্ত্রীর নাম হোসনে আরা বেগম। তার দুই ছেলে ও সাত মেয়ে।

কর্মজীবন 
ইপিআরে চাকরি করতেন আহমেদুর রহমান। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। ইপিআরের ৪ উইংয়ের সৈনিক হিসেবে চুয়াডাঙ্গা জেলার সীমান্তবর্তী যাদবপুরে কর্মরত ছিলেন আহমেদুর রহমান। ২৭ মার্চ এ ক্যাম্প পরিদর্শনে আসেন অবাঙালি অফিসার ক্যাপ্টেন সাদেক। ক্যাম্পে বাংলাদেশের মানচিত্রখচিত লাল সবুজ পতাকা দেখে তিনি সৈনিকসহ অন্যান্যদের খুব বকাবকি করেন। এতে প্রতিবাদ করায় সেখানে সিপাহি আশরাফকে ক্যাপ্টেন সাদেক সঙ্গে সঙ্গে গুলি করেন। পরবর্তীতে কোম্পানি কমান্ডার ছিলেন সুবেদার মজিদ মোল্লার নির্দেশে আহমেদুর রহমানসহ ক্যাপ্টেন সাদেককে লক্ষ্য করে গুলি করেন। সঙ্গে সঙ্গে মারা যান ক্যাপ্টেন সাদেক।

মুক্তিযুদ্ধে ভূমিকা 
১৯৭১ সালের ৩ অক্টোবর যশোর জেলার চৌগাছা উপজেলার অন্তর্গত বরণী এলাকায় মুক্তিযোদ্ধারা খবর পেলেন পাকবাহিনী সেখানে ঘাঁটি গেড়েছে। খবর পাওয়া মাত্রই মুক্তিযোদ্ধারা বরণীর উদ্দেশ্যে রওনা দেন। তখন এ দলের কমান্ডার ছিলেন নাজমুল হুদা (বীর বিক্রম)। মুক্তিযোদ্ধারা সেখানে ভোর তিনটার সময় অ্যামবুশ করেন। তারপর কমান্ডারের নির্দেশের জন্য অপেক্ষা করতে থাকেন। নির্দেশ পাওয়ার পর সকাল ৬টায় আক্রমণ শুরু করেন মুক্তিযোদ্ধারা। শত্রুদের পক্ষ থেকেও গুলি আসতে থাকে। হঠাৎ আক্রমণে শত্রুরা বিশৃঙ্খল হয়ে পড়ে। ৩০ জনের মতো মুক্তিযোদ্ধা ছিল সেখানে কিন্তু শত্রু ছিল অনেক। আড়াই ঘণ্টার মতো যুদ্ধ হয়। এ যুদ্ধে আহমেদুর রহমান আহত হন। গোলার টুকরা তার ঊরুতে লাগে। আহত হওয়া সত্ত্বেও তিনি যুদ্ধ চালিয়ে যান। পাকিস্তানি সেনা যেহেতু সংখ্যায় অনেক বেশি, তারা চারদিক থেকে মুক্তিযোদ্ধাদের ঘিরে ফেলার চেষ্টা করে।
আহমেদুর রহমানসহ একদল মুক্তিযোদ্ধা গভীর রাতে ভারত থেকে সীমান্ত অতিক্রম করে বাংলাদেশের ভেতরে আসেন। তারা সীমান্তসংলগ্ন এক গ্রামে ফাঁদ পাতলেন। তারপর তারা অপেক্ষা করতে থাকলেন পাকিস্তানি সেনাদের জন্য। আক্রমণ শুরুর পর প্রচণ্ড পাল্টা আক্রমণে মুক্তিযোদ্ধারা বেশ ঝুঁকির মধ্যে পড়ে যান। আহমেদুর রহমানসহ কয়েকজন মনোবল ও সাহস হারালেন না। বীরত্বের সঙ্গে পাকিস্তানিদের আক্রমণ মোকাবিলা করতে থাকলেন। তাঁদের বীরত্ব ও সাহসে উজ্জীবিত হলেন সহযোদ্ধারা।

পুরস্কার ও সম্মাননা 
 বীর প্রতীক

তথ্যসূত্র

বহিঃসংযোগ 

বীর প্রতীক
২০০৬-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
লাকী ইনাম

লাকী ইনাম (জন্ম সেপ্টেম্বর ৬, ১৯৫২) হলেন একজন বাংলাদেশি নাট্য ব্যক্তিত্ব ও বাংলাদেশ শিশু একাডেমির চেয়ারম্যান। তিনি হুমায়ূন আহমেদের বহুব্রীহি, অয়োময় ও কোথাও কেউ নেই নাটকে অভিনয় করে পরিচিতি অর্জন করেন। নাট্য অভিনয়ে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

কর্মজীবন 
লাকি ইনাম ২৫ সেপ্টেম্বর ২০১৯ সাল থেকে  বাংলাদেশ শিশু একাডেমির চেয়ারম্যান হিসেবে কর্মরত রয়েছেন। তিনি ১৯৭২ সালে "নাগরিক নাট্য সমুদ্র" নাট্য দলে যোগ দেন এবং তার অভিনয় জীবন শুরু করেন। ১৯৮৭ সালে তিনি প্রথম নাটক করেন পিযুষ বন্দ্যোপাধ্যায়ের সাথে। নাটকটির নাম ছিল "অনুভবে অনুভূতি"। তার বিখ্যাত কিছু চরিত্র ছিল শরমার "কণা", নুরুলদিনের সারাজীবন এ "আম্বিয়া", বহুব্রীহিতে "জনাবা ইশা", আওময়তে "বারা বউ"।

ইনাম বর্তমানে "নাগরিক নাট্যাঙ্গনের" সাধারণ সভাপতি। তিনি কিছু মঞ্চনাটকও পরিচালনা করেছেন। এর মধ্যে উল্লেখযোগ্য "আমি বীরাঙ্গনা বলছি", "শারমা", "প্রাগৈতিহাসিক", "সেইসব দিনগুলি", "বিদেহ" এবং "মুক্তির উপায়"।  তিনি কিছু টেলিভিশন ধারাবাহিক নাটক পরিচালনা করেছেন। যেমন "আমাদের আনন্দ বাড়ি"। এই নাটকটি ইনামুল হকের উপন্যাস "গৃহবাসী গল্প" ও "শেষ রক্ষার" ওপর ভিত্তি করে বানানো।

মঞ্চ নাটকে অসাধারণ কৃতিত্বের জন্য ইনাম ১৯৮৪ সালে "এওয়ার্ড অব অনার" পুরস্কার লাভ করেন এবং বাংলাদেশ শিল্পকলা একাডেমী হতে ‘শিল্পকলা পদক ২০১৪’ লাভ করেন।

লাকী ইনামের ৬০তম জন্মদিন উপলক্ষ্যে, ২০১২ সালে, নাগরিক নাট্যঙ্গন এবং বাংলাদেশ শিল্পকলা একাডেমী ঢাকার জাতীয় নাট্যমঞ্চে ছয়দিনব্যাপী মঞ্চ নাটক প্রদর্শন করে।

লাকী ইনাম জাতীয় শিশু কিশোর সংগঠন বঙ্গবন্ধু শিশু কিশোর মেলা’র প্রতিষ্ঠাতা উপদেষ্টা। উল্লেখ্য, ১৯৯০ সালের ৩ আগস্ট জাতির পিতা বঙ্গবন্ধু শেখ মুজিবুর রহমানের নামে এদেশের একমাত্র জাতীয় শিশু কিশোর সংগঠন প্রতিষ্ঠিত হয়। প্রতিষ্ঠালগ্ন থেকে লাকী ইনাম এই সংগঠনের সাথে জড়িত হন এবং শিশু কিশোরদের প্রতিভা বিকাশে কাজ করেন।

ব্যক্তিগত জীবন
ইনাম মঞ্চ নাট্য ব্যক্তিত্ব ইনামুল হককে বিয়ে করেছেন। তাদের দুটি মেয়ে রয়েছে তাদের নাম হৃদি হক এবং প্রৈতি হক।

তথ্যসূত্র

বহিঃসংযোগ

 

১৯৫২-এ জন্ম
জীবিত ব্যক্তি
২০শ শতাব্দীর বাংলাদেশী অভিনেত্রী
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
বাংলাদেশী মঞ্চ অভিনেত্রী
শিল্পকলায় একুশে পদক বিজয়ী
শিল্পকলা পদক বিজয়ী
রংপুর জেলার ব্যক্তি
চট্টগ্রাম বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী থিয়েটার পরিচালক
একুশে পদক বিজয়ী
পাশ্চাত্য ধ্রুপদী সঙ্গীত

ধ্রুপদী সঙ্গীত, মূলতঃ পাশ্চাত্য সংগীত প্রথা, ধর্মনিরপেক্ষতা ইত্যাদি বিষয়গুলো নিয়েই গড়ে উঠেছে। যদিও ১৭৫০ থেকে ১৮২০ সালকে ক্ল্যাসিকেল (উচ্চাঙ্গ বা শাস্ত্রীয়) যুগ হিসেবে গণ্য করা হয়, তবুও এই নিবন্ধটিতে বিগত ১১ শ’শতকের সময় থেকে বর্তমান সময় অব্দি ক্ল্যাসিকেল (উচ্চাঙ্গ বা শাস্ত্রীয়)সঙ্গীতের বিভিন্ন সময়কাল নিয়ে বিস্তর আলোচনা করা হলো।

এই ঐতিহ্যের কেন্দ্রীয় নিয়ম ১৫৫০ এবং ১৯০০ সাল এর মধ্যে সংহিতাবদ্ধ ওঠে, যা সাধারণ অনুশীলন সময়কাল হিসাবে পরিচিত।
পাশ্চাত্য শিল্প সঙ্গীতের প্রধান সময় বিভাজন নিম্নরূপঃ

 প্রাথমিক সময়কালঃ
 মধ্যযুগীয় (৫০০-১৪০০)
 রেনেসাঁ (১৪০০-১৬০০)
 বারোক (১৬০০-১৭৫০)

 সাধারণ অনুশীলন কালঃ
 বারোক (১৬০০-১৭৫০)
 ধ্রুপদী (১৭৫০-১৮২০)
 রোমান্টিক (১৮০৪-১৯১০)

 ২০শ শতাব্দী (১৯০১-২০০০)
 আধুনিক (১৮৯০-১৯৩০)
 উচ্চ আধুনিক (১৯৫০-১৯৬৯)
 সমসাময়িক (১৯৪৫/১৯৭৫- বর্তমান)

তথ্যসূত্র

বহিঃসংযোগ

ইউরোপীয় সঙ্গীত
ধ্রুপদী সঙ্গীত
সঙ্গীতের ইতিহাস
পাশ্চাত্য ধ্রুপদী সঙ্গীত
সঙ্গীত ইতিহাস
সৈয়দ নইমুদ্দিন

সৈয়দ নইমুদ্দিন একজন ভারতীয় ফুটবল প্রশিক্ষক ও প্রাক্তন ফুটবলার। তিনি ১৯৭০ এশিয়ান গেমসে ব্রোঞ্জজয়ী ভারতীয় ফুটবল দলের অধিনায়ক ছিলেন। উনি ১৯৭০ সালে অর্জুন এবং ১৯৯০ সালে দ্রোণাচার্য পুরস্কার পান। ২০১৬ সালে ওনাকে মোহনবাগানরত্ন সন্মানে ভূষিত করা হয়। উনি এখনো পর্যন্ত একমাত্র দ্রোণাচার্য ফুটবল কোচ।

তথ্যসূত্র 

ভারতীয় ফুটবলার
ভারতীয় ফুটবল ম্যানেজার
১৯৬৬ এশিয়ান গেমসের ফুটবলার
১৯৭০ এশিয়ান গেমসের ফুটবলার
জীবিত ব্যক্তি
ভারতীয় মুসলিম
ভারতের আন্তর্জাতিক ফুটবলার
বাংলাদেশ জাতীয় ফুটবল দলের ম্যানেজার
ফুটবলে এশিয়ান গেমস পদক বিজয়ী
১৯৪৪-এ জন্ম
এশিয়ান গেমসে ব্রোঞ্জপদক বিজয়ী ভারতীয়
১৯৭০ এশিয়ান গেমসের পদক বিজয়ী
অর্জুন পুরস্কার প্রাপক
দ্রোণাচার্য পুরস্কার প্রাপক
এ্যানা পোলিনা

এ্যানা পোলিনা (জন্ম: ১১ই সেপ্টেম্বর, ১৯৮৯) একজন রুশ-ফরাসি পর্নোগ্রাফিক অভিনেত্রী  ও মডেল।

কর্মজীবন 
পোলিনার পর্নোগ্রাফিতে অভিষেক ২০১০ এ; সেবছরই তিনি ৩০ টি প্রোডাকশনে অবতীর্ণ হন।

২০১০ সালে এখাপ নামে একটি ভৌতিক সিনেমার নাম ভূমিকায় অভিনয় করেন পোলিনা। ২০১১ তে পর্নোগ্রাফি নিয়ে দু'টি টেলিভিশন ডকুমেন্টারি করেন, France 2's Le Rhabillage এবং Direct 8's Star du X, comment en sortir indemne ?. স্তন ক্যান্সার রোধকল্পে কাজ করেন ২০১২ তে। She also appeared in advertisements of Yamaha number 69 driven by Hugo Payen in the 2012 Dakar Rally.

পোলিনা  ম্যাক্স ক্যান্ডি পরিচালিত অনেক প্রোডাকশনেই নাম ভূমিকায় অংশ নিয়েছেন, যার মধ্যে বিভিন্নভাবে পুরস্কারপ্রাপ্ত চলচ্চিত্র রয়েছে যার মধ্যে Inglorious Bitches অন্যতম।

তথ্যসূত্র

বহিঃসংযোগ 
 
 
 
 

১৯৮৯-এ জন্ম
ফরাসি পর্নোগ্রাফি চলচ্চিত্র অভিনেত্রী
জীবিত ব্যক্তি
রুশ পর্নোগ্রাফিক চলচ্চিত্র অভিনেত্রী
ও কাদাল কানমানি

ও কাদাল কানমানি (; ), যেটি ওকে কানমানি নামেও পরিচিত, ২০১৫ সালে মুক্তি পাওয়া একটি ভারতীয় তামিল চলচ্চিত্র যেটির কাহিনী লেখক, পরিচালক এবং প্রযোজক ছিলেন তামিল চলচ্চিত্র শিল্পের খ্যাতনামা পরিচালক মণি রত্নম। এই চলচ্চিত্রের মুখ্য ভূমিকায় অভিনয় করেন দুলকার সালমান এবং নিত্য মেনন, এঁরা চলচ্চিত্রটিতে অবিবাহিত যুগল হিসেবে মুম্বাই শহরে একত্রে বাস করেন। প্রকাশ রাজ এবং লীলা স্যামসন ঐ যুগলের বাসার মালিকের চরিত্রে অভিনয় করেন। চলচ্চিত্রটিতে আধুনিক ভারতের মনমানসিকতা দেখানো হয়েছে (বিয়ে ছাড়াই একত্রবাসের বিষয়টি)।

চলচ্চিত্রটির সঙ্গীত পরিচালনা করেন এ. আর. রহমান, সিনেমাটোগ্রাফীর দায়িত্বে ছিলেন পি সি শ্রীরাম এবং ইডিটিং এর কাজ করেন শ্রীকর প্রসাদ। চলচ্চিত্রটি মুক্তি পাওয়ার আগে গানগুলো আকাশচুম্বী জনপ্রিয়তা পায় এবং ট্রেলারও তুমুল দর্শকপ্রিয়তা পেয়েছিল। ও কাদাল কানমানি ২০১৫ সালের ১৭ এপ্রিল মুক্তি পায়, এবং চেন্নাইয়ের সিনেমা থিয়েটারগুলোতে দর্শকদের উপচে পড়া ভিড় লক্ষ্য করা যায়। চলচ্চিত্রটি ব্যাপক ব্যবসা সফলতা পায় এবং একটি 'ব্লকবাস্টার হিট' চলচ্চিত্র হিসেবে স্বীকৃতি পায়। ওকে কানমানির হিন্দি পুনঃনির্মাণ ২০১৭ সালের ১৩ জানুয়ারী মুক্তি পায় যেটির নাম হচ্ছে 'ওকে জানু' যেখানে দুলকার সালমানের জায়গায় আদিত্য রয় কাপুর, নিত্য মেননের জায়গায় শ্রদ্ধা কাপুর অভিনয় করেন।

তথ্যসূত্র

বহিঃসংযোগ 
 

তামিল ভাষার চলচ্চিত্র
২০১০-এর দশকের তামিল ভাষার চলচ্চিত্র
ভারতীয় চলচ্চিত্র
২০১৫-এর চলচ্চিত্র
ভারতীয় প্রণয়ধর্মী সঙ্গীতধর্মী চলচ্চিত্র
এ. আর. রহমান সুরারোপিত চলচ্চিত্র
অন্য ভাষায় পুনর্নির্মিত তামিল চলচ্চিত্র
মুম্বইয়ের পটভূমিতে চলচ্চিত্র
তামিলনাড়ুতে ধারণকৃত চলচ্চিত্র
মণি রত্নম পরিচালিত চলচ্চিত্র
গুজরাতে ধারণকৃত চলচ্চিত্র
মুম্বইয়ে ধারণকৃত চলচ্চিত্র
লাইভ অ্যাকশন ও অ্যানিমেশন সহ চলচ্চিত্র
ফো

ফো () ভিয়েতনামের একটি নুডলসের স্যুপ, যা তৈরি হয় ঝোল, বান ফো নামীয় চালের নুডুলস, কিছু ভেষজ এবং মুরগি অথবা গরুর মাংস দ্বারা। ফো ভিয়েতনামের একটি জনপ্রিয় রাস্তার খাবার। বিশ্বের বিভিন্ন দেশের রেস্তোরাঁয় এটি বিশেষ খাবার হিসেবে পরিবেশিত হয়।

ফো এর উৎপত্তি হয় বিংশ শতকের শুরুতে উত্তর ভিয়েতনামে এবং ভিয়েতনাম যুদ্ধের শরণার্থীদের দ্বারা এটি সারা বিশ্বে জনপ্রিয়তা পায়। যেহেতু ফোয়ের উৎপত্তি সুষ্ঠুভাবে লিপিবদ্ধ নেই, তাই ভিয়েতনামে এর সাংস্কৃতিক প্রভাব নিয়ে বিস্তর বিতর্ক রয়েছে। হানয় এবং সায়গন ফো এর নুডুলসের প্রস্থ, ঝোলের মিষ্টতা এবং ভেষজ ব্যবহারের মধ্যে পার্থক্য লক্ষ্য করা যায়।

ইতিহাস 
ফো এর উৎপত্তি হয় বিংশ শতাব্দীর শুরুতে, উত্তর ভিয়েতনামে, হানোয় এর দক্ষিণপূর্বে নাম ডিন প্রদেশে। ঐতিহ্যগতভাবে ফো এর আঁতুড়ঘর ধরা হয় ভান চু এবং ডাম চু গ্রামকে। গ্রামবাসীদের মতে ফো ভান চু গ্রামে ফরাসী ঔপনিবেশিক যুগের আগে থেকেই খাওয়া হত।

ফো এর জনপ্রিয়তা আসে ফরাসী উপনিবেশ স্থাপনের পর, যখন গরুর মাংসের আমদানী বৃদ্ধি পায় তারপর। চীনের ইউনান এবং কুয়াংতোং প্রদেশের শ্রমিকেরা একে জনপ্রিয় করে তোলে কেননা ফো এর স্বাদ তাদের স্থানীয় খাবারের মত ছিল।

ফো সাধারনত ফেরিওয়ালারা ভোরে এবং সন্ধ্যায় তাদের ভ্রাম্যমাণ চুলায় নিয়ে বিক্রি করতেন। তাদের ভ্রাম্যমাণ চুলার দুটো অংশ থাকত, এক অংশে কাঠ দিয়ে জ্বালানো আগুন এবং আরেক অংশে নুডুলস , মসলা ,ভেষজ এবং মাংস থাকত.

উন্নতি 
১৯২০ এর শেষের দিকে দোকানিরা ফো এর স্বাদ নিয়ে বিভিন্ন নিরীক্ষণ করা শুরু করেন। ১৯৩০ সালের দিকে হালকা করে ভাজা গরুর মাংসের সাথে ফো পরিবেশন শুরু হয়। মুরগীর মাংস দিয়ে ফো রান্না শুরু হয়, সম্ভবত সোমবার এবং শুক্রবারে গরুর মাংস বিক্রি না হওয়ার জন্য।

১৯৫৪ সালের ভিয়েতনামের বিভক্তির পর লক্ষ লক্ষ মানুষ উত্তর ভিয়েতনাম থেকে পালিয়ে দক্ষিণ ভিয়েতনাম যায়। তখন দক্ষিণ ভিয়েতনামে ফো জনপ্রিয় হয়ে উঠে ,যদিও পূর্বে তা ওত জনপ্রিয় ছিল না। কেবল উত্তর ভিয়েতনামে আটকে না থাকার জন্য এখন ফো এর বিভিন্ন প্রকারভেদ দেখা যায়।

এদিকে উত্তর ভিয়েতনামে সমস্ত ফো এর দোকানের জাতীয়করণ হয়, এবং তারা পুরানো চালের নুডুলস ব্যবহার শুরু করে।রাস্তার দোকানীরা আমদানীকৃত আলুর ময়দা দিয়ে নুডুলস বানাতে বাধ্য হন, এসময়। পুঁজিবাদ হিসেবে চিহ্নিত হওয়ার জন্য দোকানীরা ভ্রাম্যমাণ না থেকে প্লাস্টিকের টুল ব্যবহার আরম্ভ করেন।

বিশ্বায়ন 
ভিয়েতনাম যুদ্ধের পর ,ভিয়েতনামী শরণার্থীরা ফোকে বিভিন্ন দেশে নিয়ে আসেন। ফো ফ্রান্স, যুক্তরাষ্ট্র, কানাডা সহ বিভিন্ন দেশের এশীয় উপনিবেশে ফো এর দোকান খোলা হয়। ১৯৮০ সালে ক্যালিফোর্নিয়ার অরেঞ্জ কাউন্টিতে প্রথম ফো এর দোকান খোলা হয়।

৯০ এর দশকে যুক্তরাষ্ট্র এবং ভিয়েতনামের সম্পর্ক উন্নয়নের সাথে সাথে ফো যুক্তরাষ্ট্রে জনপ্রিয়তা পায়। ২০০০ সালের দিকে ফো বছরে ৫০ কোটি মার্কিন ডলারের বেশি বিক্রি হয়। ফো এমনকি যুক্তরাষ্ট্রের বিভিন্ন কলেজের ক্যাফিটেরিয়াতেও পাওয়া যায়। সিএনএনের জরিপে ফো কে বিশ্বের ২৮ তম সুস্বাদু খাবার ধরা হয়।

উপাদান এবং প্রস্তুত প্রণালী 
ফো পরিবেশন করা হয় নির্দিষ্ট কাটের চালের নুডুলস,

ভিয়েতনামীয় সুপ
ভিয়েতনামীয় নুডূলস
গরুর মাংসের পদ
জাতীয় পদ
মার্কিন যুক্তরাষ্ট্রের সাম্প্রতিক সময়ের গভর্নরদের তালিকা

নিচের তালিকাটি হচ্ছে মার্কিন যুক্তরাষ্ট্রের অঙ্গরাজ্য সমূহের বর্তমান সময়ের গভর্নরদের তালিকা। রাজ্যগুলোর মধ্যে
৩৩জন রিপাবলিকান, ১৬ জন ডেমোক্রেট এবং ১ জন কোন দলের অন্তভুর্ক্ত নয় যারা কিনা গর্ভনর পদে নিয়োজিত রয়েছে।

রাজ্যসমূহের গভর্নর

Territorial governors and the mayoralty of the District of Columbia
The following hold the gubernatorial offices of the United States territories and the mayoralty of the District of Columbia.

তথ্যসূত্র

বহিঃসংযোগ

http://www.nga.org/cms/home.html  National Governors Association

মার্কিন যুক্তরাষ্ট্র
চীনের প্রদেশসমূহ

প্রদেশ (, শেং) গণচীনের প্রশাসনিক বিভাজনের সর্বোচ্চ স্তর।  অতীতে এটি  প্রাদেশিক-স্তরের প্রশাসনিক বিভাগ (, শেং চি শিংচেংছু) বা প্রথম-স্তরের প্রশাসনিক বিভাগ (, ই চি শিংচেংছু) নামেও পরিচিত ছিল। সহজভাবে বলতে চীনে ২২টি প্রদেশ‌ ও ১টি অধীন‌ প্রদেশ (যার মধ্যে তাইওয়ান প্রদেশ অন্তর্ভুক্ত, গণপ্রজাতন্ত্রী চীন তাইওয়ানকে একটি প্রদেশ হিসেবে দাবী করলেও এটিকে নিয়ন্ত্রণ করে না।), ৪টি কেন্দ্রশাসিত পৌরসভা, ৫টি  স্বায়ত্বশাসিত অঞ্চল এবং দুইটি বিশেষ প্রশাসনিক অঞ্চল রয়েছে।

গণপ্রজাতন্ত্রী চীন তাইওয়ান (বা থাইওয়ান) দ্বীপের ওপর সার্বভৌমত্ব দাবী করে, যদিও এটি প্রজাতন্ত্রী চীন সরকার কর্তৃক নিয়ন্ত্রিত।  এছাড়াও প্রজাতন্ত্রী চীন কিছু সামুদ্রিক দ্বীপ নিয়ন্ত্রণ করে, যাদেরকে একত্রে মূল চীন ভূখণ্ডে ফুচিয়েন প্রদেশ নামে ডাকা হয়। এই দ্বীপগুলি আদিতে একীভূত ফুচিয়েন প্রদেশের অংশ ছিল, কিন্তু ১৯৪৯ সালে চীনা গৃহযুদ্ধ-পরবর্তী অচলাবস্থার পর থেকে এটি গণপ্রজাতন্ত্রী চীন ও প্রজাতন্ত্রী চীনের মধ্যে বিভক্ত হয়ে রয়েছে।

প্রতিটি প্রদেশে (হংকং ও মাকাউ নামক বিশেষ প্রশাসনিক অঞ্চলগুলি ব্যতীত) চীনের সাম্যবাদী দল বা কমিউনিস্ট পার্টির একটি প্রাদেশিক সমিতি  (, শেং ওয়েই) রয়েছে, এবং একজন দলীয় সচিব (, শুচি) এর নিয়ন্ত্রণে থাকেন।

প্রাদেশিক-স্তরের প্রশাসনিক বিভাগসমূহের তালিকা

টীকা:
১: ২০১০ সালের তথ্য অনুযায়ী
২: প্রতি বর্গকিলোমিটারে
৩: বর্গকিলোমিটার
৪: বন্ধনীতে প্রদর্শিত সংক্ষিপ্ত রূপ অনানুষ্ঠানিক
৫: ১৯৪৯ সালে প্রতিষ্ঠার পর থেকে গণপ্রজাতন্ত্রী চীন তাইওয়ানকে ২৩তম প্রদেশ হিসেবে গণ্য করে আসছে, তবে কখনোই এর নিয়ন্ত্রণে ছিল না। বর্তমানে প্রজাতন্ত্রী চীন সরকার তাইওয়ান, পেংহু, কিনমেন এবং মাতসু দ্বীপপুঞ্জ নিয়ন্ত্রণ করে। তাইওয়ান গণচীনের অংশ কি না, তা বিতর্কিত একটি বিষয়, যার ব্যাপারে কোন পরিষ্কার সিদ্ধান্ত প্রতিষ্ঠিত হয়নি।
৬: পৃথক ISO ৩১৬৬-২ কোডের অধিকারী: HK
৭: পৃথক ISO ৩১৬৬-২ কোডের অধিকারী: MO

তথ্যসূত্র

চীনের প্রশাসনিক বিভাজন
দেশের প্রথম স্তরের প্রশাসনিক উপবিভাগ
চীনের প্রদেশ
চীনের প্রাদেশিক স্তরের প্রশাসনিক বিভাগ
চীনের প্রশাসনিক উপবিভাগ
ঐতিহাসিক কাহিনী

ঐতিহাসিক কাহিনি একটি সাহিত্যবর্গ যেটাতে গল্পের ঘটনাগুলো ঘটে অতীতের কোনো স্থানে। ঐতিহাসিক কাহিনি শব্দবন্ধটি দ্ব্যর্থবোধক হতে পারে, কারণ প্রায়ই ঐতিহাসিক উপন্যাস বোঝাতে এটি প্রয়োগ করা হয়। প্রকৃতপক্ষে অন্যান্য বর্ণনাধর্মী মাধ্যম, যেমন পারফর্মিং আর্টস এবং দৃশ্যশিল্প- থিয়েটার, অপেরা, সিনেমা, টেলিভিশন, কমিকস ও গ্রাফিক নভেল সবকিছুর ক্ষেত্রেই শব্দবন্ধটি ব্যবহার করা যায়।

ঐতিহাসিক কাহিনির একটি অপরিহার্য উপাদান হলো এটি অতীতে সংঘটিত হবে এবং সেকালের রীতিনীতি ও সংস্কৃতির খুঁটিনাটি ফুটিয়ে তুলবে। লেখকেরা মাঝেমধ্যে উল্লেখযোগ্য ঐতিহাসিক ব্যক্তিত্বদেরকে গল্পে হাজির করেন, এতে পাঠক ধারণা করে নিতে পারে যে তারা কীভাবে যুগের সাথে মানিয়ে চলতেন। কিছু উপবর্গ, যেমন বিকল্প ইতিহাস বা ঐতিহাসিক ফ্যান্টাসিতে উপন্যাসের মধ্যে কল্পসাহিত্য বা অনৈতিহাসিক উপাদান মেশানো হয়।

ঐতিহাসিক কল্পকাহিনি কখনো কখনো পাঠকদের কাছে বস্তুনিষ্ঠতার অভাবে ও ইতিহাসগত ভুলের কারণে অভিযুক্ত হয়। কল্পকাহিনি এবং ঐতিহাসিকতার মধ্যে এই টানাপোড়নে পাঠক ও জনপ্রিয় সমালোচকরা বহু মন্তব্য করলেও পণ্ডিত সাহিত্য সমালোচকগণ এসব এড়িয়ে বর্গটিকে এর অন্যান্য থিমেটিক ও সাহিত্যিক আলোকে বিচার করে থাকেন।

পশ্চিমা সাহিত্য বর্গের সমসাময়িক এই ধারাটির ভিত্তি স্থাপন করেন ১৯ শতকে ইংরেজ স্যার ওয়াল্টার স্কট, ফরাসী অনরে দ্য বালজাক, মার্কিন জেমস ফেনিমোর কুপার এবং পরবর্তীতে রুশ লিও তলস্তয়। অবশ্য অনেক আগে থেকেই পাশ্চাত্যে গ্রীক ও রোমান সাহিত্যের উত্তরাধিকার সূত্রে এবং প্রাচ্যে লোককথা, মহাকাব্য বা নাটকের মধ্য দিয়ে "ইতিহাস" এবং "কল্পকাহিনি" মেশানোর একটি প্রচলন ছিল। ২০ শতকে এসে তাতে নতুনত্ব যোগ হয়।

ঐতিহাসিক উপন্যাস

সংজ্ঞা 
ঐতিহাসিক উপন্যাস বলতে আসলে কী বোঝায় তা নিয়ে বহু সংজ্ঞা আছে। একদিকে দ্য হিস্টরিক্যাল নভেল সোসাইটি এই বর্গটিকে বলেছে "কোনো ঘটনা ঘটার অন্তত পঞ্চাশ বছর পরে তা নিয়ে লেখা" কাহিনি", অন্যদিকে সমালোচক সারা জনসন এধরনের উপন্যাসকে বলেছেন "গত ২০ শতকের মধ্যভাগের পূর্বে সংস্থাপিত কাহিনি […] যেটাতে লেখক ব্যক্তিগত অভিজ্ঞতার বদলে গবেষণা করে লেখেন।" আবার লিন্ডা অ্যাডামসন তার গ্রন্থপঞ্জী-সহায়ক বই ওয়ার্ল্ড হিস্টরিকাল ফিকশন-এর ভূমিকায় বলেছেন যে,ঐতিহাসিক উপন্যাসের "সাধারণ গৃহীত" সংজ্ঞা হলো: একটি উপন্যাস "যা লেখা হয়েছে এর অন্তত ২৫ বছর আগের সময়কাল নিয়ে"। তিনি আরো বলেন যে, কিছু লোক পুরনো দিনে লেখা উপন্যাগুলোকে ঐতিহাসিক উপন্যাস হিসেবে পড়ে, যে ধরনের লিখেছেন জেন অস্টেন (১৭৭৫-১৮১৭)

ঐতিহসিক কাহিনির উপবর্গ 
 প্রামাণ্য কল্পকাহিনি বা ডকুফিশন
 কাল্পনিক জীবনী
 ঐতিহাসিক রহস্য
 ঐতিহাসিক রোমান্স ও ফ্যামিলি সাগা
 সামুদ্রিক ও জলদস্যু কাহিনি
 বিকল্প ইতিহাস ও ঐতিহাসিক ফ্যান্টাসি
 শিশুতোষ ঐতিহাসিক কাহিনি

তথ্যসূত্র

গ্রন্থপঞ্জী

আরো পড়ুন 
 Shaw, Harry E. The Forms of Historical Fiction: Sir Walter Scott and His Successors. Ithaca, NY: Cornell University Press, 1983.

বহিঃসংযোগ 

 Historical fiction by women, about women
 Historical Fiction recommended reading
 Audio Archives from "Historical Fiction and The Search for Truth"- 2009 Key West Literary Seminar
 Historical Fiction Festival  Annual event in Summerhall, Edinburgh, for writers and audiences to discuss historical fiction.
 Defining the Genre: What are the rules for historical fiction?  from the Historical Novel Society
 When Fictionalized Facts Matter - Chronicle of Higher Education article on the fictionalization of history

 
সাহিত্য বর্গ
চলচ্চিত্র বর্গ
ঐতিহাসিক কল্পকাহিনী
সাহিত্যকর্মের প্রকার
চলচ্চিত্রের ধরন
আইন অমান্য

আইন অমান্য হচ্ছে কোনো সরকার বা দখলদারি বৈদেশিক শক্তি কর্তৃক প্রযুক্ত নির্দিষ্ট আইন বা আদেশকে সক্রিয়ভাবে প্রত্যাখ্যান করা বা মেনে না নেওয়া বা না চলাকে বুুুুঝায়। আইন অমান্য একধরনের আচার বা প্রতীকী ব্যবস্থা যাতে পুরো রাষ্ট্রীয় আইন কাঠামোর পরিবর্তে শুধু কতকগুলো নির্দিষ্ট আইনকে অমান্য করা হয়।   আইন অমান্যকে প্রায়শই অহিংস প্রতিরোধ ব্যবস্থা হিসেবে আখ্যায়িত করা হয়।

প্রাথমিক পর্যালোচনা 
ইতিহাস পর্যালোচনা করে দেখা যায় যে, মিশরীয়রা সর্বপ্রথম আইন অমান্য প্রথা চালু ও বাস্তবায়ন করে দখলদারি ব্রিটিশ ঔপনিবেশিক শক্তির বিরুদ্ধে ১৯১৯ সালে।  আইন অমান্য হচ্ছে অনৈতিক আইন ও শাসনের বিরুদ্ধে জনগণের এক স্বতঃস্ফূর্ত বিদ্রোহী আচরণ। এই ব্যবস্থাটি ভারতের অহিংস প্রতিরোধ আন্দোলন (মহাত্মা গান্ধির ভারত স্বাধীনতা আন্দোলন), চেকোস্লোভাকিয়ার ভেলভেট রিভোল্যুশন এবং পূর্ব জার্মানীর জনগণের কমিউনিস্ট সরকার বিরোধী আন্দোলনে ব্যবহৃত হয়েছিল।

দক্ষিণ আফ্রিকার বর্ণবাদ বিরোধী আন্দোলন, আমেরিকার মানবাধিকার আন্দোলন, ২০০৩ সালে জর্জিয়ার গোলাপ বিপ্লব এবং ২০০৪ সালে ইউক্রেনের অরেঞ্জ বিপ্লবে আইন অমান্য ব্যবস্থা প্রয়োগ করা হয়েছিল।  এছাড়াও বিশ্বের বিভিন্ন আন্দোলন সংগ্রামে আইন অমান্য প্রথা পালন করা হয়।

আইন অমান্য-র অন্যতম প্রাচীন চিত্রায়ন ঘটেছিল সফোক্লিস এর নাটক এন্টিগোনে, যেখানে থেবস এর সাবেক রাজা ওডিপাস এর মেয়ে এন্টিগোন অভিযোগ করেন যে, থেবস এর বর্তমান রাজা ক্রেওন তার মৃতভাই পলিনিস এর যথাযথ সৎকারে বাঁধা প্রদান করছে। এন্টিগোন একটি জ্বালাময়ী বক্তৃতায় বলেন যে, তাকে অবশ্যই তার নীতিবোধের ওপর ভিত্তি করে ভাইয়ের সৎকার করতে হবে, এক্ষেত্রে প্রচলিত নিয়ম প্রযোজ্য হবে না। তিনি আরো বলেন যে, তিনি মোটেও ক্রেওনের ভয়ে ভীত নন বরং তিনি ভয় করছেন নিজের বিবেকের দংশঙ্কে কারণ তিনি যদি নীতিভ্রষ্ট হয়ে ভাইয়ের সৎকার করেন তাহলে নিজেকে নিজে ক্ষমা করতে পারবেন না।

তথ্যসূত্র 

 
সামাজিক আন্দোলন
ধরন অনুযায়ী আন্দোলন কর্মকাণ্ড
ভিন্নমত
অহিংসা
ভেজা চোখ

ভেজা চোখ শিবলি সাদিক পরিচালিত ১৯৮৮ সালের রোমান্টিক-নাট্য চলচ্চিত্র। ছবিটির চিত্রনাট্য লিখেছেন পরিচালক নিজে এবং সংলাপ লিখেছেন জিয়া আনসারী। গীতবিতানের ব্যানারে ছবিটি প্রযোজনা করেছেন মোহাম্মদ ইকবাল হোসেন। এতে অভিনয় করেছেন ইলিয়াস কাঞ্চন, চম্পা, শেখ আবুল কাশেম মিঠুন,  নীপা মোনালিসা প্রমুখ।

বেবি জয়া আশা চরিত্রে অভিনয় করে ১৩তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে বিশেষ পুরস্কার অর্জন করে।

কুশীলব
 ইলিয়াস কাঞ্চন - জীবন
 চম্পা - প্রিয়া
 শেখ আবুল কাশেম মিঠুন - জীবনের বন্ধু
 নীপা মোনালিসা
 সিরাজুল ইসলাম - জীবনের বাবা
 আদিল
 দিলদার
 বেবি জয়া - আশা

সঙ্গীত
ভেজা চোখ চলচ্চিত্রের সুর ও সঙ্গীত পরিচালনা করেছেন আলম খান। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন এন্ড্রু কিশোর, শেখ ইসতিয়াক, রুনা লায়লা, আবিদা সুলতানা। নক্ষত্র'র করা বাংলা সিনেমায় প্রেমের সেরা একুশটি গান তালিকায় এন্ড্রু কিশোরের গাওয়া এই ছবির "জীবনের গল্প আছে বাকি অল্প" গানের অবস্থান সপ্তম।

গানের তালিকা

পুরস্কার
জাতীয় চলচ্চিত্র পুরস্কার

 বিজয়ী:''' শ্রেষ্ঠ শিশু শিল্পী বিভাগে বিশেষ পুরস্কার - বেবি জয়া

তথ্যসূত্র

বহিঃসংযোগ
 

১৯৮৮-এর চলচ্চিত্র
১৯৮০-এর দশকের রোমান্টিক-নাট্য চলচ্চিত্র
বাংলাদেশী চলচ্চিত্র
বাংলাদেশী রোমান্টিক-নাট্য চলচ্চিত্র
বাংলা ভাষার চলচ্চিত্র
শিবলি সাদিক পরিচালিত চলচ্চিত্র
শিবলি সাদিকের চিত্রনাট্য
ব্লাড ক্যান্সার বিষয়ক চলচ্চিত্র
১৯৮০-এর দশকের বাংলা ভাষার চলচ্চিত্র
ভারতে ধারণকৃত বিদেশী চলচ্চিত্র
১৯৮৪-এর চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী নাট্য চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র
ভারতে ধারণকৃত চলচ্চিত্র
লিয়াওনিং

লিয়াওনিং () গণপ্রজাতন্ত্রী চীনের একটি প্রদেশ। এটি দেশটির উত্তর-পূর্ব অংশে অবস্থিত। ১৯০৭ সালে ফেংথিয়েন নামে প্রদেশটি প্রতিষ্ঠিত হয়। ১৯২৯ সালে এর নাম বদলে লিয়াওনিং রাখা হয়। সেসময় মাঞ্চু ভাষায় এটি মুকদেন নামেও পরিচিত ছিল। জাপানি-মাঞ্চু শাসনের সময় এর নাম বদলে ১৯০৭ সালের নামে ফেরত যাওয়া হয়, কিন্তু ১৯৪৫ সালে এবং ১৯৫৪ সালে আবারও এর নাম লিয়াওনিং করা হয়।

লিয়াওনিং উত্তর-পূর্ব চীনের মাঞ্চুরিয়া অঞ্চলের দক্ষিণতম অংশ। আকৃতি ও কৌশলগত অবস্থানের কারণে চীনা ভাষায় এটি "সোনালী ত্রিভুজ" নামেও পরিচিত। প্রদেশটির দক্ষিণে আছে পীত সাগর, কোরিয়া উপসাগর ও বোহাই সাগর, দক্ষিণ-পূর্বে আছে উত্তর কোরিয়ার উত্তর পিয়ংগান ও চাগাং প্রদেশগুলি, উত্তর-পূর্বে চিলিন প্রদেশ, দক্ষিণ-পশ্চিমে হপেই প্রদেশ, এবং উত্তর-পশ্চিমে অন্তর্দেশীয় মঙ্গোলিয়া। ইয়ালু নদী উত্তর কোরিয়ার সাথে প্রদেশটির সীমানা নির্ধারণ করেছে। নদীটি লিয়াওনিং প্রদেশের তানতোং শহর এবং উত্তর কোরিয়ার সিনুজু শহরের মধ্য দিয়ে প্রবাহিত হয়ে কোরীয় উপসাগরে পতিত হয়েছে।

অর্থনীতি 
জিডিপি বিচারে এই রাজ্য ভারতের সেরা মহারাষ্ট্রের রাজ্যের সমতুল্য।

রাষ্ট্যায়ত্ত শেনিয়াং উড়োজাহাজ সংস্থা এখানে অবস্থিত। এখানে শেনিয়াং জে-১১, জে-১৬, জে-৩১ যুদ্ধবিমান, ডব্লিউএস-১০ ইঞ্জিন প্রস্তুত করা হয়।

পীতসাগর তীরবর্তী রাজ্যের প্রধান বন্দর ডালিয়ান এ অবস্থিত দেশটির বৃহত্তম জাহাজ নির্মাণকারী ডালিয়ান শিপবিল্ডিং ইন্ডাস্ট্রি কোম্পানি।  এটি পিপলস লিবারেশন আর্মি নৌবাহিনী অধিকৃত। ১৯৬০ - ৭০ দশকে এখানে চীন তার প্রথম গাইডেড মিসাইল ডুবোজাহাজ ও বিনাশকারী যুদ্ধজাহাজ তৈরী করে। সোভিয়েত থেকে ধার নেয়া রণতরীর রূপান্তর করে দেশটির প্রথম রণতরী লিয়াওনিং (চীনা বিমানবাহী রণতরী) র ২০১৪ সালে আবির্ভাব ঘটে এই বন্দরে। ২০১৭ সালে চীনের নিজস্ব রণতরী চীনা বিমানবাহী রণতরী শানতুং-এর  নির্মাণ হয় এখানে।

টীকা

তথ্যসূত্র

চীনের প্রদেশ
গণপ্রজাতন্ত্রী চীনের প্রদেশ
মাঞ্চুরিয়া
ট্র‌্যাশ ডাভ্‌স

ট্র্যাশ ডাভ্‌স বা ট্র্যাশ পায়রা (ইংরেজি: Trash Doves) হচ্ছে ফেসবুক মিম বা স্টিকার-এর একটি সিরিজ। ট্র‌্যাশ ডাভ্‌স সিরিজের স্টিকারে বেগুনি রঙের বড় চোখবিশিষ্ট কিছু কবুতরের  চিত্র রয়েছে। এর মধ্যে অনবরত মাথা ঝাঁকাতে থাকা এনিমেটেড স্টিকারটি বেশি জনপ্রিয়। জানুয়ারি ২০১৬ তে ফেসবুকে এই মিম সিরিজটি আসার পরে ট্র‌্যাশ ডাভ্‌স স্টিকারগুলো বেশ জনপ্রিয় হতে থাকে। এটা সামজিক যোগাযোগ সমূহতে বিভিন্ন রকম কৌতুক হিসেবে পোষ্ট হতে শুরু করে।

উৎপত্তি 
ফ্লোরিডার শিল্পী এবং এডোবি ক্রিয়েটিভ বিশেষজ্ঞ সিড ওয়েলার এই স্টিকার সিরিজটি নির্মাণ করেন। অফিসিয়ালি ফেসবুকে এটি ৩১ জানুয়ারি ২০১৭ তারিখে প্রকাশ পায় যার মধ্যে কিছু স্থির চিত্র এবং মাথা ঝাঁকানো জনপ্রিয় কবুতরের অ্যানিমেশনটি উল্লেখযোগ্য।

ভাইরাল 
সম্প্রতি ৭ ফেব্রুয়ারি ২০১৭ সালে আকষ্মিকভাবে স্টিকার গুলো থাইল্যান্ডে ছড়িয়ে যেতে থাকে। এটা মূলত ফেসবুকে একটি ভিডিও পোস্টের মাধ্যমে শুরু হয়েছিলো যা মাত্র ৫ দিনে ৩৭ লক্ষ বার দেখা হয়েছিলো। এখন এই মিমকে অফিসিয়ালি বিভিন্ন মিডিয়াতে স্প্যাম হিসেবে গণ্য করা হয় এবং অন্যান্য সামাজিক যোগাযোগ মাধ্যম যেমন ইউটিউব, রিডিট এবং টুইটারে এই ব্যাপারে প্রতিদিন প্রচুর পরিমাণে নতুন ভিডিও যুক্ত হচ্ছে।

বহিঃসংযোগ
 ট্র্যাশ ডাভ্‌স নির্মাতার অফিসিয়াল ওয়েবসাইট
 ফেসবুকে ট্র্যাশ ডাভ্‌স

তথ্যসূত্র 

কার্টুন
কার্টুন চরিত্র
ফেসবুক
সাংস্কৃতিক নৃবিজ্ঞান
ডিমাপুর বিমানবন্দর

ডিমাপুর বিমানবন্দর  হল উত্তর-পূর্ব ভারত -এর নাগাল্যান্ড রাজ্যের একটি বিমানবন্দর।এই বিমানবন্দরটি দ্বিতীয় বিশ্ব যুদ্ধের সময় নির্মিত হয়।এটি নাগাল্যান্ডের একমাত্র বিমানবন্দর।এই বিমানবন্দর একই সময়ে ৫০০ জন আগমনকারি ও ৩০০ জন গমনকারি যাত্রী ধারণ করতে পারে।বর্তমানে বিমানবন্দরটিকে অন্তর্জাতিক মানের বিমানবন্দরে উন্নিত করার কথা চলছে।

গন্তব্য

তথ্যসূত্র

বহিঃসংযোগ
 
 

ভারতের বিমানবন্দর
ডিমাপুর